દરેક વ્યક્તિ પોતાની રીતે દિવાળીની ઉજવણી કરે છે. મોટાં ભાગનાં લોકો ઘરે રહે છે, ઘરની સાફસફાઈ કરે છે, સ્વાદિષ્ટ વાનગીઓ બનાવે છે, નવા વસ્ત્રોની ખરીદી કરે છે, પરિવારજનો અને મિત્રોને મળવાનું આયોજન કરે છે, ફટાકડાં ફોડે છે, ઘરમાં લાઇટિંગ કરે છે. કેટલાંક લોકો હિલ સ્ટેશન, અન્ય દેશમાં નાનું વેકેશન માણવાની યોજના બનાવે છે. ઘરથી દૂર રહીને કામ કરતાં લોકો કુટુંબીજનો માટે ભેટસોગાદો લાવે છે અને ઘરમાં ખુશીઓ ફેલાઈ જાય છે.